મુંબઈ: ગુરૂવારે સેન્સેક્સ ઇન્ટ્રા-ડે 37,000ને પાર કરી ગયો હતો.. પહેલીવાર સેન્સેક્સ 37,061.62ના રેકોર્ડ સ્તરે પહોંચ્યો હતો. સેન્સેક્સ 126.41 પોઇન્ટ (0.32 ટકા) વધીને 36,984.64 પર બંધ રહ્યો છે. નિફ્ટી 35 અંક વધીને 11,167 પર બંધ આવ્યો છે. જુલાઈ ફ્યુચર એન્ડ ઓપશન્સ (F&O) કોન્ટ્રાક્ટ્સની એક્સપાયરીના દિવસે ડોમેસ્ટિક શેરબજારની શરૂઆત રેકોર્ડ સ્તરે થઇ. શરૂઆતના ટ્રેડિંગમાં પીએસયુ બેંક ઓટો, એફએમસીજી શેરોમાં ખરીદારીથી સેન્સેક્સ પહેલીવાર 37,000ની સપાટીને પાર કરી ગયો, જ્યારે નિફ્ટીએ પણ નવો હાઇ રેકોર્ડ બનાવ્યો છે. નિફટી 11,172.20ની પાર નીકળી ગયો છે.